Vladimir Vassiljev

pisi| Vladimir Vassiljev ja Jekaterina Maksimova Suure Teatri laval Ludwig Minkuse balletis "Don Quijote" (1971)

Vladimir Viktorovitš Vassiljev (vene keeles Владимир Викторович Васильев; sündinud 18. aprillil 1940 Moskvas) on vene balletitantsija, ballettmeister ja koreograaf.

Pärast Suure Teatri Koreograafiakooli lõpetamist 1958. aastal asus Vassiljev balletisolistina tööle Moskva Suures Teatris, oli seal juhtiv balletisolist kuni 1988. aastani. Koreograafina töötas ta juba tegevtantsijana alates 1971. aastast. 

Pärast GITIS-e režiiteaduskonna ballettmeistriosakonna lõpetamist 1982. aastal on ta tegutsenud samas koreograafia õppejõuna (kuni aastani 1995), aastatel 1985–1995 oli ta koreograafiakateedri juhataja. 1989. aastast on ta professor.

Aastatel 1995–2000 oli ta Suure Teatri direktor ja balletitrupi kunstiline juht.

Tunnustus
1964 – Varna rahvusvahelise balletikonkursi Grand Prix of Varna
1964 – Vene NFSV teeneline kunstnik
1969 – Vene NFSV rahvakunstnik
1970 – Lenini preemia
1973 – NSV Liidu rahvakunstnik
1976 – Lenini orden
1977 – NSV Liidu riiklik preemia
1995 – Lomonossovi-nimelise Moskva Riikliku Ülikooli auprofessor
2000 – orden Teenete eest Isamaa ees IV järk Presidendi ukaas, 18. aprill 2000 
2000 – Pablo Picasso nimeline medal 
2008 – orden Teenete eest Isamaa ees III järk Presidendi ukaas, 1. detsember 2008
2021 – valiti Venemaa Kunstide Akadeemia auliikmeks

Isiklikku
Tema abikaasa oli Suure Teatri priimabaleriin Jekaterina Maksimova (1939–2009).

Viited

Välislingid

Kategooria:Nõukogude Liidu balletitantsijad
Kategooria:Nõukogude Liidu balletilavastajad
Kategooria:Nõukogude Liidu balletipedagoogid
Kategooria:Venemaa balletilavastajad
Kategooria:Nõukogude Liidu koreograafid
Kategooria:Venemaa balletipedagoogid
Kategooria:Nõukogude Liidu rahvakunstnikud
Kategooria:NSV Liidu riikliku preemia laureaadid
Kategooria:Lenini ordeni kavalerid
Kategooria:Tööpunalipu ordeni kavalerid
Kategooria:Rahvaste Sõpruse ordeni kavalerid
Kategooria:Sündinud 1940